Public procurement notice: Contract Award Notice
Published: 2018-02-22
Buyer: Πανεπιστήμιο Θεσσαλίας
Country: GR
Contract type: Services
Procedure: Open procedure
CPV classification: 79713000: Guard services
Estimated value:  EUR
Award criteria: Lowest price

Technical requirements: Διεθνής δημόσιος ανοικτός ηλεκτρονικός διαγωνισμός, με κριτήριο κατακύρωσης τη χαμηλότερη τιμή, για τη φύλαξη των κτιριακών εγκαταστάσεων του Πανεπιστημίου Θεσσαλίας, στον Βόλο, στη Λάρισα, στα Τρίκαλα, στην Καρδίτσα, στη Λαμία και στο Βελεστίνο.
Ενστάσεις - προσφυγές υποβάλλονται για τους λόγους και με τη διαδικασία που προβλέπεται από το άρθρο 15 του Π.Δ. 118/2007 και το άρθρο 4 και 5 του Ν. 3886/2010 (ΦΕΚ 173 τ. Α'/30-09-2010), περί δικαστικής προστασίας, κατά το στάδιο που προηγείται τη σύναψη δημοσίων συμβάσεων, κρατικών προμηθειών και υπηρεσιών - εναρμόνιση της ελληνικής νομοθεσίας με την Οδηγία 89/665/ΕΟΚ και την Οδηγία 92/13/ΕΟΚ, όπως τροποποιήθηκε με την Οδηγία 2007/66/ΕΚ.
Α) Ενστάσεις του άρθρ. 15 του Π.Δ. 118/2007 (για διαγωνισμούς προϋπολογισμού έως €207.000,00 χωρίς Φ.Π.Α.).
1) Κατά της διακήρυξης, της συμμετοχής προσφέροντος σε αυτόν και της διενέργειάς της, έως και την κατακυρωτική απόφαση, επιτρέπεται ένσταση για λόγους νομιμότητας και ουσίας (ενδικοφανής προσφυγή). Με την ένσταση που ασκείται κατά της κατακυρωτικής απόφασης, επιτρέπεται και η προβολή λόγων που αφορούν στην πληρότητα και νομιμότητα των δικαιολογητικών, τα οποία προσκομίζει ο προσφέρων προς τον οποίο πρόκειται να γίνει η κατακύρωση, δυνάμει των άρθρων 6, 8 και 8α του Π.Δ. 118/2007·
2) Η ένσταση υποβάλλεται εγγράφως, στο αρμόδιο για τη διενέργεια του διαγωνισμού του Πανεπιστημίου, ως εξής:
3) Κατά της Διακήρυξης, μέσα στο μισό του χρονικού διαστήματος από την αποστολή της πρόσκλησης, μέχρι την ημερομηνία λήξης της προθεσμίας υποβολής των προσφορών. Για τον καθορισμό της προθεσμίας αυτής, συνυπολογίζονται και οι ημερομηνίες της δημοσίευσης και της υποβολής των προσφορών. Η ένσταση εξετάζεται από το αρμόδιο γνωμοδοτικό συλλογικό όργανο (Επιτροπή Αξιολόγησης Ενστάσεων και Προσφυγών) και το αποφασίζον όργανο εκδίδει τη σχετική απόφασή του, το αργότερο πέντε (5) εργάσιμες ημέρες πριν από την διενέργεια του διαγωνισμού·
4) Κατά των πράξεων ή παραλείψεων της Αναθέτουσας Αρχής, που αφορούν στη συμμετοχή οποιουδήποτε συμμετέχοντος, ως προς τη διαδικασία παραλαβής και αποσφράγισης των προσφορών, κατά τη διάρκεια διεξαγωγής του διαγωνισμού και εντός της επόμενης εργάσιμης ημέρας από αυτήν, κατά την οποία ο ενιστάμενος έλαβε γνώση του σχετικού φακέλου. Η ένσταση αυτή δεν επιφέρει αναβολή ή διακοπή του διαγωνισμού, αλλά εξετάζεται κατά την αξιολόγηση των αποτελεσμάτων του διαγωνισμού, από το αρμόδιο συλλογικό όργανο και η σχετική απόφαση εκδίδεται μετά από γνωμοδότηση αυτού. Η ένσταση κατά της συμμετοχής ανάδοχο στο διαγωνισμό κοινοποιείται υποχρεωτικά σε αυτόν κατά του οποίου στρέφεται, εντός δύο (2) ημερών από της υποβολής της·
5) Κατά της διενέργειας του διαγωνισμού έως και την κατακυρωτική απόφαση, μέσα σε χρονικό διάστημα τριών (3) εργασίμων ημερών, αφότου ο ενδιαφερόμενος ανάδοχος έλαβε γνώση της σχετικής πράξης ή παράλειψης της Αναθέτουσας Αρχής. Η ένσταση αυτή κοινοποιείται υποχρεωτικά, εντός δύο (2) ημερών από την υποβολή της, σε αυτόν κατά του οποίου στρέφεται. Η ένσταση εξετάζεται από το αρμόδιο γνωμοδοτικό συλλογικό όργανο και το αποφασίζον όργανο εκδίδει την σχετική απόφασή του, το αργότερο σε δέκα (10) εργάσιμες ημέρες από την λήξη της προθεσμίας υποβολής ενστάσεων·
6. Εκτός των ανωτέρω περιπτώσεων, ειδικά κατά της κατακυρωτικής απόφασης, όσον αφορά στη νομιμότητα και πληρότητα των δικαιολογητικών των άρθρων 6, 8 και 8α του Π.Δ. 118/2007, μέσα σε χρονικό διάστημα τριών (3) εργασίμων ημερών, αφότου ο ενδιαφερόμενος ανάδοχος έλαβε γνώση της ανωτέρω κατακυρωτικής απόφασης και των ως άνω δικαιολογητικών. Η ένσταση αυτή κοινοποιείται υποχρεωτικά, εντός δύο (2) ημερών από την υποβολή της στον μειοδότη κατά του οποίου στρέφεται. Η ένσταση εξετάζεται από το αρμόδιο γνωμοδοτικό συλλογικό όργανο και το αποφασίζον όργανο εκδίδει την σχετική απόφασή του, το αργότερο σε δέκα (10) εργάσιμες ημέρες από την λήξη της ανωτέρω τριημέρου προθεσμίας·
7) Ενστάσεις που υποβάλλονται για οποιουσδήποτε άλλους λόγους από τους προαναφερόμενους, δεν γίνονται δεκτές·
8) Για το παραδεκτό της άσκησης ένστασης προσκομίζεται παράβολο υπέρ του Δημοσίου, ποσού ίσου με ποσοστό 0,10 επί τοις εκατό (0,10 %) επί της προϋπολογιζόμενης αξίας τού υπό προμήθεια είδους, το ύψος του οποίου δεν μπορεί να είναι μικρότερο των χιλίων ευρώ (€1.000,00) και μεγαλύτερο των πέντε χιλιάδων ευρώ (€5.000,00). Το παράβολο αποτελεί δημόσιο έσοδο και καταχωρείται στον ειδικό αριθμό εσόδου (Κ.Α.Ε.) 3741 («παράβολα από κάθε αιτία»). Το ποσοστό του παραβόλου και το ύψος των ανωτέρω ποσών μπορεί να αναπροσαρμόζονται μετά από έκδοση κοινής απόφασης των Υπουργών Οικονομίας και Οικονομικών και Ανάπτυξης, κατά τα οριζόμενα στο άρθρο 35 του Ν.3377/2005 (Φ.Ε.Κ. Α' 202/2005)·
9) Η απόφαση επί της ενστάσεως κοινοποιείται στους ενιστάμενους, χωρίς υπαίτια καθυστέρηση της Υπηρεσίας. Οι ενιστάμενοι λαμβάνουν πλήρη γνώση της σχετικής απόφασης, μετά την κοινοποίηση του σώματός της σε αυτούς, από την Αναθέτουσα Αρχή, με φροντίδα τους·
10) Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των άρθρων 18, 20, 26, 32, 33, 34 και 39 του Π.Δ. 118/2007 να υποβάλει προσφυγή για λόγους νομιμότητας και ουσίας, μέσα σε ανατρεπτική προθεσμία 30 ημερών, από την ημερομηνία που έλαβε γνώση της σχετικής απόφασης από την αναθέτουσα αρχή. Επί της προσφυγής αποφασίζει Αναθέτουσα Αρχή, ύστερα από γνωμοδότηση του αρμόδιου συλλογικού οργάνου. Η εν λόγω απόφαση δεν επιδέχεται προσβολή με άλλη οιασδήποτε φύσεως διοικητική προσφυγή·
11) Κατά τα λοιπά, για τις αναφερόμενες ανωτέρω διοικητικές προσφυγές ισχύουν τα οριζόμενα στο άρθρο 15 του Π.Δ. 118/2007.
Β) Προσφυγή του Ν.3886/2010 (ΦΕΚ 173 τ. Α'/30-09-2010) περί δικαστικής προστασίας, κατά το στάδιο που προηγείται τη σύναψη δημοσίων συμβάσεων (για διαγωνισμούς διεθνείς, προϋπολογισμού άνω των €207.000,00 χωρίς Φ.Π.Α.).